ORDE do 30 de xaneiro de 2008 pola que se aproba definitivamente a modificación puntual 4 das normas subsidiarias de planeamento municipal do concello de Catoira (Pontevedra).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 26/02/2008

1. Antecedentes.
I.1 Esta consellería, mediante Orde do 20 de xullo de 2007 acordou, de conformidade coa alínea 5.b) do artigo 85 da Lei 9/2002, non outorgar a aprobación definitiva á modificación puntual nº 4 das normas subsidiarias de planeamento do concello de Catoira (Pontevedra), entrementres non se realizasen as modificacións necesarias para corrixir as deficiencias que a propia orde establecía.
I.2 Logo da tramitación municipal encamiñada á adopción das determinacións establecidas na Orde do 20 de xullo de 2007, o expediente municipal foille remitido á Consellería de Política Territorial, Obras Públicas e Transportes para resolver sobre a súa aprobación definitiva, tendo entrada no rexistro desta en data 6/11/07 - r.e. 021807-.
I.3 A Comisión Superior de Urbanismo, na sesión do día 17-12-2007, para os efectos do disposto no artigo 94.4º da Lei 9/2002, informa favorablemente o expediente da modificación nº 4 das normas subsidiarias municipais do concello de Catoira.
2. Consideracións e fundamentación.
II.1 Con data do 29-1-2008 a Dirección Xeral de Urbanismo eleva un informe-proposta de resolución en que se fan as seguintes consideracións:
II.1.1. A modificación é formulada polo Concello de Catoira e ten por finalidade cualificar terreos para a futura construción da casa do concello, auditorio municipal e centro de usos múltiples.
II.1.2 O novo proxecto remitido, tras as correccións aprobadas polo concello o 2-11-2007, corrixe as deficiencias que puxera de manifesto a orde da conselleira de Política Territorial, Obras Públicas e Transportes do 20-7-2007.
II.2 De conformidade cos artigos 89 e 93.4º da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 519/2005, do 6 de outubro, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva das modificacións do planeamanto xeral correspóndelle á conselleira de Política Territorial, Obras Públicas e Transportes.
3. Visto canto antecede,
RESOLVO:
1º De acordo co punto 5.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia, aprobar definitivamente o proxecto de modificación puntual nº 4 das normas subsidiarias municipais do concello de Catoira (Pontevedra).
2º Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3º De conformidade co disposto no artigo 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas da modificación aprobada definitivamente.
4º Notifíqueselle esta orde ao concello e publíquese no Diario Oficial de Galicia.
Santiago de Compostela, 30 de xaneiro de 2008.
María José Caride Estévez
Conselleira de Política Territorial, Obras Públicas e Transportes